এস বি ডেস্ক : দেশী জাতের গলাছিলা ও পাহাড়ি মুরগির উত্পাদনশীলতা বাড়াতে গবেষণা কার্যক্রমে সফলতা পেয়েছে বাংলাদেশ প্রাণিসম্পদ গবেষণা ইনস্টিটিউট (বিএলআরআই)। মাঠপর্যায়ে পরীক্ষামূলকভাবে প্রকল্পটি চালু করার উদ্যোগ নিচ্ছে প্রতিষ্ঠানটি। এজন্য টাঙ্গাইল, নওগাঁ ও দিনাজপুরের খামারিদের এসব জাতের মুরগি দেয়া হবে। মাঠপর্যায়ে সফলতার পর বাণিজ্যিকভাবে কার্যক্রম শুরু হবে। নতুন উদ্ভাবিত মুরগি দেশী জাতের মুরগি থেকে তিন গুণ ডিম ও দ্বিগুণ মাংস উত্পাদন করতে সক্ষম হবে প্রতিষ্ঠানটির কর্মকর্তরা আশা করছেন।